Klube ,,Global“ laužą kurs ,,Mix Team“ komanda
Šeštadienį (2007 04 14) klube ,,Global“ bus žaisminga – čia vyks vakarėlis  ,,Music colours“. Jame pasirodys komandos ,,Mix Team“ didžėjai – Sun ir Lynnie, organizatorių ,,Deep Frequency“ nariai Yakoff ir Uncle Roll, taip pat perkusistas Ramzis bei vokalistė Monika.
Pagrindinėje salėje už pulto spalvų miksą maišys vienas gerai žinomų šalies didžėjų bei prodiuserių – Dj Sun. Neseniai perleistas jo ir kito ,,Mix Team“ nario Virus J sukurtas Tronso ir Stian Klo kūrinio ,,Sodium Lamp“ remiksas, (paimtas į naują Dj Matt Darey rinkinį ,,Nocturnal“) sulaukė gerų įvertinimų, kaip ir kiti šio diskžokėjaus bei komandos darbai: kovą išleistas Mashtronic ,,Stage Of Life EP“ vinilas bei ankstesni - ,,Tarabanda / Lortnoc“, ,,Cocain / Get Drunk“...
Kitas ,,Music colours“ svečias – Lynnie. ,,Man jis šiek tiek primena Dj Chus. Is šono atrodo labai susikaupęs, lyg koks profesorius, atliekantis labai svarbų eksperimentą, kuris pakeistų pasaulį iš esmės. Jo grojimas, garsai, kuriais užsipildo šokių aikštelė, yra vienareikšmiškas magnetas. Iš didelės krūvos CD su Dj mix`ais galiu ištraukti būtent Lynnie mix`ą: beribis originalumas, kokybė tiek miksavime, tiek muzikos parinkime“, - sako Dj Sun. 
,,Mix Team“ kuriamos ir grojamos muzikos spalva – ugnies. Ji ramina, apšildo, įkaitina, hipnotizuoja ir pan.“, - pasakoja Sun. Ne mažiau lankytojus hipnotizuos lyg prie šamanų laužo skambanti Ramzio perkusija. Jis – vienas geriausių perkusistų, pritariančių šokių muzikai, spėjęs apsilankyti populiariausiuose šalies vakarėliuose: ,,Mosquito“ (,,Exit“), ,,Ibiza Spirit“, Ibizos klubo „Amnesia“ pasauliniame ture Pabaltijo šalyse ir pan. Dalyvavo Klaipėdos džiazo festivalyje su projektu ,,One Day Groove“. Dar vienas užvedantis, ankstesnėse ,,Music colours“ naktyse didelį susižavėjimą kėlęs pasirodymas – vokalistės Monikos (,,Mix Team“), sugebančios atskleisti harmoningą ir užburiančią muzikos pusę.
Be svečių, skambės ir vakarėlio rezidentų Uncle Roll bei Yakoff muzika: ,,Ruošiame ugnimi pulsuojančius, vasariškai neįpareigojančius ir tuo pačiu stiprius setus“, - sako jie. Tiems, kam pagrindinėje salėje pasirodys per karšta, mažojoje žemesnės temperatūros muziką gros Junduls.
Taip pat, pirmojo šimto ,,Music colours“ svečių laukia ugninis kokteilis, kurį atsiimti prie baro bus galima pasakius slaptažodį, jis paslėptas www.frequency.lt puslapyje.

